b"\n_START_ARTICLE_\nUudenseelanninranskalaiset\n_START_SECTION_\nHistoria\n_START_PARAGRAPH_\nEnsimm\xc3\xa4inen ranskalainen Uudessa-Seelanissa oli kapteeni Jean Fran\xc3\xa7ois Marie de Surville, joka oli St Jean Baptiste-laivan p\xc3\xa4\xc3\xa4llikk\xc3\xb6n\xc3\xa4 sen ollessa kauppatutkimusmatkalla alueella vuonna 1769. H\xc3\xa4n purjehti Doubtless Bayhin, josta h\xc3\xa4n kuitenkin l\xc3\xa4hti vihamielisten maorien takia. Vuonna 1772 Mascarin laiva k\xc3\xa4vi Uudessa-Seelanissa kapteeninaan Marion du Fresne. Laivan miehist\xc3\xb6 k\xc3\xa4vi kauppaa paikallisten kanssa ja tekiv\xc3\xa4t tieteellisi\xc3\xa4 havaintoja alueesta. Maorit surmasivat du Fresnen ja h\xc3\xa4nen miehist\xc3\xb6ns\xc3\xa4 pari viikkoa heid\xc3\xa4n paikalle tulemisensa j\xc3\xa4lkeen heid\xc3\xa4n ilmeisesti suututettuaan maorit ep\xc3\xa4selv\xc3\xa4st\xc3\xa4 syyst\xc3\xa4. Louis Isidore johti ensimm\xc3\xa4ist\xc3\xa4 puhtaasti tieteellist\xc3\xa4 tutkimusmatkaa Uuteen-Seelantiin vuonna 1824 laivalla Coquille. H\xc3\xa4nen mukanaan oli Jules S\xc3\xa9bastien C\xc3\xa9sar Dumont d'Urville, joka teki oman tutkimusretkens\xc3\xa4 alueelle vuonna 1827. Ranskalaiset valaanpyyt\xc3\xa4j\xc3\xa4t tulivat Uuteen-Seelantiin 1830-luvulla ja perustivat joitakin siirtokuntia. Jean Baptiste Fran\xc3\xa7ois Pompallier teki katolilaista l\xc3\xa4hetystoimintaa Uudessa-Seelanissa vuodesta 1838. H\xc3\xa4nest\xc3\xa4 tuli Uuden-Seelanin ensimm\xc3\xa4inen piispa ja h\xc3\xa4n johti paikallista katolilaista kirkkoa seuraavat 30 vuotta. Ranskalaiset l\xc3\xa4hetyssaarnaajat k\xc3\xa4\xc3\xa4nnyttiv\xc3\xa4t kymmeness\xc3\xa4 vuodessa noin 5\xc2\xa0000 paikallista. Vuonna 1838 Jean Fran\xc3\xa7ois Langlois perusti ranskalaisen siirtokunnan maoreilta ostetuille maille Akaroaan. Vuonna 1840 siirtokuntaan saapui laiva Comte de Paris mukanaan 53 siirtolaista. Ranskalaisten toimet huolestuttivat Britanniaa, joka kiihdytti omia toimiaan alueella. Britannia julisti omistavansa Etel\xc3\xa4saaren Akaroan siirtokunta mukaan luettuna 17. kes\xc3\xa4kuuta 1840. Vuonna 1843 siirtokunnassa asui 69 ranskalaista, 86 britti\xc3\xa4 ja muutamia maoreja ja saksalaisia. Ranskalaiset sulautuivat my\xc3\xb6hemmin muuhun v\xc3\xa4est\xc3\xb6\xc3\xb6n. My\xc3\xb6hemmin ranskalaisia tuli kultakuumeen my\xc3\xb6t\xc3\xa4 1870-luvulla. Vuonna 1881 saavutettiin ranskalaisen siirtolaisuuden huippuvuosi, jolloin maahan saapui 848 ranskalaista. M\xc3\xa4\xc3\xa4r\xc3\xa4 ei tuosta luvusta kohonnut sataan vuoteen. Vuosien 1991 - 2006 v\xc3\xa4lill\xc3\xa4 Ranskassa syntyneiden m\xc3\xa4\xc3\xa4r\xc3\xa4 kolminkertaistui 858:ta 2\xc2\xa0475:een. Suurin osa ranskalaisista siirtolaisista on asettunut Aucklandiin ja Wellingtoniin.\n_START_SECTION_\nKulttuuri\n_START_PARAGRAPH_\nHuolimatta ranskalaisten siirtolaisten suhteellisen v\xc3\xa4h\xc3\xa4isest\xc3\xa4 m\xc3\xa4\xc3\xa4r\xc3\xa4st\xc3\xa4 heill\xc3\xa4 on ollut suuri vaikutus Uusi-Seelantilaiseen kulttuuriin. Ranskalaisten mukana maahan levisi esimerkiksi viini. Ranskaa on opetettu kouluissa jo koulujen alusta l\xc3\xa4htien. Vuonna 2001 ranskan kieli on suurin Uuden-Seelannin kielist\xc3\xa4 englannin, maorin ja samoan j\xc3\xa4lkeen. Ranskalaisten edustusj\xc3\xa4rjest\xc3\xb6n\xc3\xa4 on toiminut vuonna 1908 perustettu Cercle Fran\xc3\xa7ais, joka muutti nimens\xc3\xa4 muotoon Alliance Fran\xc3\xa7aise vuonna 1984. J\xc3\xa4rjest\xc3\xb6ll\xc3\xa4 on 11 alaj\xc3\xa4rjest\xc3\xb6\xc3\xa4 joihin kuuluu noin 2\xc2\xa0500 j\xc3\xa4sent\xc3\xa4."